open-index/open-wikipedia-markdown huggingface dataset:
ராபர்ட் (நடன இயக்குநர்)

**ராபர்ட்** என்பவர் ஒரு இந்திய நடன இயக்குநர் ஆவார். இவர் இந்தியாவின் பல  மொழிகளில் பணியாற்றியுள்ளார். மேலும் இவர் திரைப்பட நடிகராகவும் உள்ளார். இவர் பெரும்பாலும் எதிர்மறையான பாத்திரங்களை ஏற்று நடித்துள்ளார் அல்லது இவர் நடனம் அமைத்த பாடல்களில் சிறப்புத் தோற்றத்தில் தோன்றியுள்ளார்.

## தொழில்
ராபர்ட்  குழந்தை நட்சத்திரமாக தனது திரைப்பட வாழ்க்கையைத் தொடங்கினார். குறிப்பாக மம்முட்டியின் மகனாக *[[அழகன் (திரைப்படம்)|அழகனில்]]* (1991) நடித்தார். ராபர்ட் பின்னர் சத்யராஜின் *[[மாறன் (திரைப்படம்)|மாறன்]]* (2002) படத்திலும், 2004 ஆம் ஆண்டு வெளியான திரைப்படமான *[[டான்சர் (திரைப்படம்)|டான்சர்]]* ஆகியவற்றில் எதிர்மறை பாத்திரத்தில் நடித்தார். டான்சர் படமானது  ஒரு ஊனமுற்ற மாணவரின் நடனக் கலைஞராக சாதிப்பதை அடிப்படையாகக் கொண்டு  உருவாக்கபட்டது. அப்படத்தில் எதிர்மறையான பாத்திரங்களை ஏற்று நடித்த ராபர்ட்டின் நடிப்பானது  விமர்சன ரீதியான பாராட்டைப் பெற்றது, மேலும் அந்த ஆண்டின் பிற்பகுதியில் சிறந்த எதிர்மறை பாத்திரத்திர நடிகருக்கான தமிழக அரசின் திரைப்பட விருதைப் பெற்றார். அந்த காலகட்டத்தில், இவர் *[[பவளக்கொடி (2003 திரைப்படம்)|பவளக்கொடி]]* (2003) இல் நடித்தார், விமர்சகர்கள் இவரது நடிப்பை விமர்சித்தனர், ராபர்ட் "உணர்ச்சிகளை வெளிப்படுத்த சிரமப்படுகிறார் மேலும் வேடிக்கையான உரையாடல்கள் கூட அவரது  பேசும் முறையினால் அவற்றுக்கான விளைவ் ஏற்படவில்லை" என்று குறிப்பிட்டனர்.

*[[போடா போடி]]* (2012) இல் பணியாற்றியதற்காக ராபர்ட்  சிறந்த நடன இயக்குனருக்கான விஜய் விருதை வென்றார். அதில் இவர் "லவ் பண்ணலாமா?" காணொளியில் ஒரு சிறிய பகுதியில் தோன்றினார். .

*[[மொட்ட சிவா கெட்ட சிவா]]* (2017) திரைப்படத்தின் வெளியீட்டிற்கு முன்னர், நடிகர் டிங்கு, அவரும் ராபர்ட்டும் *தாத்தா காரை தொடாதே* என்ற பெயரில் தயாரிக்கும்  படத்திலிருந்து "ஹரா ஹரா மகாதேவாகி" என்ற பாடலை இசையமைப்பாளர் அம்ரேஷ் கணேஷ் திருடியதாக குற்றம் சாட்டும் காணொளியை வெளியிட்டார்.  2015 ஆம் ஆண்டின் முற்பகுதியில் பாடலை உருவாக்க அம்ரேசுடன் இணைந்து பணியாற்றியதாக டிங்கு குறிப்பிட்டார். ஆனால் தயாரிப்பு சிக்கல்களால் படத்தயாரிப்பு நின்றுவிட்டதால்,  அம்ரேஷ் இந்த பாடலை வேறு படத்துக்கு பயன்படுத்திவிட்டார் என்றார். 2017 பெப்ரவரியில் நடந்த ஒரு பத்திரிகையாளர் சந்திப்பில், அம்ரேஷ் கணேஷ் அந்தக் கூற்றுக்களை மறுத்தார்.

## தனிப்பட்ட வாழ்க்கை
ராபர்ட்டின் அக்காள் அல்போன்சாவும் தமிழ் படங்களில் நடித்துள்ளார்.

## திரைப்படவியல்

## குறிப்புகள்

பகுப்பு:1981 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:சென்னை நடிகர்கள்
பகுப்பு:வாழும் மக்கள்
அக்மோஸ்-மெரிதமுன்

**அக்மோஸ்-மெரிதமுன்** (**Ahmose-Meritamun** or **Ahmose-Meritamon**) புது எகிப்திய இராச்சியத்தை ஆண்ட பதினெட்டாம் வம்ச பார்வோன் முதலாம் அக்மோஸ்- அரசி அக்மோஸ்-நெபர்தாரி இணையரின் மகளும், பார்வோன்  முதலாம் அமென்கோதேப்பின் அக்காவும், மனைவியும் ஆவார். மிக அழகான இந்த அரசி இளமையில் மறைந்த போது, தேர் எல் பகாரியின் கல்லறையில், இவரது உடலை மம்மியாக அடக்கம் செய்யப்பட்டது.

அரசி அரசி அக்மோஸ்-நெபர்தாரிக்குப் பின்னர் அக்மோஸ்-மெரிதமுன் அமூன் கடவுளின் மனைவியாக வழிபடப்பட்டார். 1817-இல் கர்னாக் தொல்லியல் அகழாய்வின் போது அரசி அக்மோஸ்-மெரிதமுனின் சுண்ணாம்புக் கல் சிலை கண்டெடுக்கப்பட்டது. 1930-இல் தேர் எல் பகாரி தொல்லியல் களத்தை அகழாய்வு செய்த போது, அரசி அக்மோஸ்-மெரிதமுனின் மம்மி  மரப்பெட்டியில் கண்டெடுக்கப்பட்டது.

## பண்டைய எகிப்திய ஆட்சியாளர்களின் மம்மி ஊர்வலம்

3 ஏப்ரல், 2021 அன்று எகிப்திய அருங்காட்சியகத்திலிருந்து எகிப்தின் பதினேழாம் வம்சம் முதல் எகிப்தின் இருபதாம் வம்சம் வரையிலான புகழ்பெற்ற 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது அரசி அக்மோஸ்-மெரிதமுன் மம்மியும் எடுத்துச் செல்லப்பட்டது.

## இதனையும் காண்க
* பண்டைய எகிப்திய அரசர்கள்
* பண்டைய எகிப்திய அரசிகள்

## மேற்கோள்கள்


பகுப்பு:எகிப்தின் பதினெட்டாம் வம்சம்
பகுப்பு:எகிப்தின் வரலாறு
பகுப்பு:பெண் பரோவாக்கள்
அரசி தியே

**தியே** (**Tiye**) (கிமு 1398 &ndash; கிமு 1338)  பண்டைய எகிப்தின் புது எகிப்து இராச்சியத்தை ஆண்ட 18-ஆம் வம்ச பார்வோன்  மூன்றாம் அமென்கோதேப்பின் பட்டத்து அரசியும்,  அக்கெனதெனின் தாயும், துட்டன்காமனின் பாட்டியும்  ஆவார்.
  1898-இல் தீபை நகரத்தில், இவரது மம்மியை மூன்றாம் அமென்கோதேப்பின் கல்லறை எண் 35-இல் கண்டெடுக்கப்பட்டது. பார்வோன் மூன்றாம் அமென்கோதேப் தனது 38/39வது ஆட்சிக் காலத்தின் போது (கிமு1353 /1350) இறப்பிற்கு பிறகு, 12 ஆண்டுகள் வரை அரசி தியே உயிர் வாழ்ந்தார். அமர்னா நிருபங்களில் அரசி தியே,  மூன்றாம் அமென்கோதேப்பின் அன்புற்குரிய அரசி எனக்குறித்துள்ளது.

## படக்காட்சிகள்

File:Great_Royal_Wife,_Queen_Tiye,_18th_dynasty.jpg|thumb|அரசி தியேவின் தலைச்சிற்பம் 
File:Relief of Queen Tiye, wearing the vulture headdress and uraeus. From the mortuary temple of Amenhotep III at Western Thebes, Egypt, c. 1375 BCE. Neues Museum.jpg|thumb|தலையில் கழுகு தலைபாகை அணிந்த அரசி தியேவின் சிற்பம், தீபை நகரத்தில் மூன்றாம் அமென்கோதேப்பின் கல்லறையில் கண்டுபிடிக்கப்பட்டது 
File:QueenTiyFuneraryMask-AltesMuseum-Berlin.png|thumb|அரசி தியே மம்மியின் உடைந்த முகமூடி 
File:TheElderLady-61070-FrontView-PlateXCVII-TheRoyalMummies-1912.gif|thumb| அரசி தியேவின் மம்மி, எகிப்திய அருங்காட்சியகம்

## பண்டைய எகிப்திய ஆட்சியாளர்களின் மம்மி ஊர்வலம்

3 ஏப்ரல், 2021 அன்று எகிப்திய அருங்காட்சியகத்திலிருந்து எகிப்தின் பதினேழாம் வம்சம் முதல் எகிப்தின் இருபதாம் வம்சம் வரையிலான புகழ்பெற்ற 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது, அரசி தியே மம்மியும் எடுத்துச் செல்லப்பட்டது. 

## மேற்கோள்கள்

## உசாத்துணை

*
*
*

## வெளி இணைப்புகள்
* Podcast on Queen Tiye,  "History of Egypt Podcast" series by Eyptologist Dominic Perry, 2020
* Podcast on the death of queen Tiye,  "History of Egypt Podcast" series by Eyptologist Dominic Perry, 2020

பகுப்பு:எகிப்தின் வரலாறு
பகுப்பு:வரலாற்றில் பெண்கள்
பகுப்பு:பெண் பரோவாக்கள்
பகுப்பு:எகிப்தின் பதினெட்டாம் வம்சம்  
பகுப்பு:பண்டைய எகிப்து
டையசுடெர்கசு

**''டையசுடெர்கசு** (Dysdercus)* என்பது பரவலாகக் காணப்படும் [[பருத்திக்கறை பூச்சி|பைரகோகாரிடே]] குடும்பத்தினைச் சார்ந்த [[பேரினம் (உயிரியல்)|பேரினமாகும்]]. இப்பேரினத்தினைச் சார்ந்த [[பூச்சி|பூச்சிகளில்]] பல [[பருத்தி|பருத்திக்]] காய்களை உண்பதால், இவை [[பருத்திக்கறை பூச்சி]] என அழைக்கப்படுகின்றன.

== விளக்கம் ==
இக்குடும்ப பூச்சிகள் லைகேயினி குடும்ப பூச்சிகளுடன் இனம் காண்பதில் குழம்பிக்கொள்ளக்கூடும், ஆனால் தனித்த கண்கள் இல்லாத காரணத்தால் இவற்றை வேறுபடுத்தி அறியலாம். தலையும் மார்பும் சந்திக்கும் இடத்திலும் மார்பு பகுதியில் பக்கங்களிலும், பெரும்பாலும் அடிவயிற்றிலும் காணப்படும் வெள்ளை அடையாளம் மூலம் ஏனைய பேரினங்களிடமிருந்து *டையசுடெர்கசு* உடனடியாக வேறுபடுத்தி அறியலாம்.

== சிற்றினங்கள் ==
*பயோலிப் டையசுடெர்கசு* சிற்றினங்களைப் பட்டியலிட்டுள்ளது. இதன் அடிப்படையில் டையடுடெர்கசு துணைப் பேரினத்தின் கீழ் 12 சிற்றினங்களும், லெப்டாப்த்தல்மசு துணைப் பேரினத்தின் கீழ் 2 சிற்றினங்களும், *பாராடையசுடெர்கசு* துணைப் பேரினத்தின்கீழ் 5 சிற்றினங்களும், சரியாக வகைப்படுத்தப்படாத 38 சிற்றினங்களும் *டையசுடெர்கசு* பேரினத்தின் கீழ் வருகின்றன.

== மேற்கோள்கள் ==


== வெளி இணைப்புகள் ==

* [http://texasento.net/Dysdercus.htm வட அமெரிக்க *டிஸ்டெர்கஸ்'' இனங்கள்]

பகுப்பு:பூச்சிகள்
வங்காளதேச மருத்துவ ஆராய்ச்சி மன்றம்

**வங்காளதேச மருத்துவ ஆராய்ச்சி மன்றம்** (*Bangladesh Medical Research Council*) வங்காள தேசத்தில் இயங்கிவரும் ஒரு தன்னாட்சி தேசிய ஆராய்ச்சி அமைப்பாகும்.  மருத்துவம் மற்றும் சுகாதார அறிவியல் திட்டங்கள் குறித்த ஆராய்ச்சிகளை மேற்கொண்டு வங்காளதேசத்தில் இம்மன்றம் ஆராய்ச்சிக்கு முன்னுரிமை அளிக்கிறது.  வங்காளதேச நாட்டின் டாக்கா நகரிலுள்ள  மொகாகாலி பகுதியில்  அமைந்துள்ளது. பேராசிரியர் சையத் மொடாசர் அலி நிர்வாகக் குழுவின் தற்போதைய தலைவராக உள்ளார்.

## வரலாறு
வங்காளதேச குடியரசுத்தலைவரின்  உத்தரவின் பேரில் வங்காளதேச மருத்துவ ஆராய்ச்சி மன்றம் 1872 ஆம் ஆண்டு நிறுவப்பட்டது. அந்நாட்டின் சுகாதாரம் மற்றும் குடும்ப நல அமைச்சகத்தின் கீழ் இம்மன்றம் செயல்படுகிறது. சுகாதார ஆராய்ச்சியும் தகவல்  தொடர்பும் என்ற காலாண்டு இதழை இம்மன்றம் வெளியிடுகிறது.
 
## மேற்கோள்கள்

பகுப்பு:வங்காளதேசம்
பகுப்பு:மருத்துவ சுகாதாரம்
தலேல் சிங் (அரசன்)

**தலேல் சிங்** ( Dalel Singh )17ஆம் நூற்றாண்டில் கரன்புராவின் மன்னராவார். இவர் தனது தலைநகரை இப்போது சத்ரா மாவட்டத்தில் உள்ள தந்த்வாவில் உள்ள சிசாயிலிருந்து 1685இல் ஹசாரிபாக் மாவட்டத்தில் உள்ள பதாம் நகருக்கு மாற்றினார்.

முகலாயப் பேரரசின் பாதுகாப்பிற்காக ஒரு பெரிய அரண்மனையை கட்டினார். சிவ் சாகர் என்ற தனது புத்தகத்தின்படி, முகலாய படையெடுப்பிலிருந்து பாதுகாப்பதற்காக இவர் தனது தலைநகரை சிசாயிலிருந்து பதாமுக்கு மாற்றினார்.  இவர் ஓர் கவிஞராக நாக்புரி மொழியில் கவிதைகளை எழுதினார். 

பலாமூவின் மன்னர் ஜெய்கிஷன் ராய் மற்றும் தலேல் சிங் ஆகியோர் ஒரு போருக்குப் பிறகு  நாகவன்சிகள் வைத்திருந்த டோரியைக் கைப்பற்றினர். இரஞ்சித் ராய்க்கு தலேல் சிங் தங்குமிடம் கொடுத்ததால் ஜெய்கிஷன் ராய் இராம்கரைத் தாக்கினார். தலேல் சிங் போரில் இறந்தார். பின்னர் தலேல் சிங்கின் வழித்தோன்றல்கள் பலாமூவை ஆக்கிரமித்து கைப்பற்றியது. 

## மேற்கோள்கள்

பகுப்பு:17 ஆம் நூற்றாண்டில் இந்தியா
பகுப்பு:சார்க்கண்டு
இலால் சிந்தாமணி சரண் நாத் சகாதேவ்

**இலால் சிந்தாமணி சரன் நாத் சகாதேவ்** (Lal Chintamani Sharan Nath Shahdeo) (14 திசம்பர் 1931 - 10 சூலை 2014), சோட்டா நாக்பூர் பீடபூமி பகுதியை ( நவீன சார்க்கண்டு ) ஆட்சி செய்த ஒரு பண்டைய இந்திய வம்சத்தின் கடைசி ஆட்சியாளரும் ஓர் அரசியல்வாதியும் ஆவார்.   

## ஆரம்ப ஆண்டுகள்
சகாதேவ் 1931 இல் நாகவன்ஷி வம்சத்தின் அரச குடும்பத்தில் பிறந்தார். ராய்ப்பூரில் உள்ள ராஜ்குமார் கல்லூரியில் படித்தார். 1950ஆம் ஆண்டில், இவர் தனது தாத்தா உதய் பிரதாப் நாத் சகாதேவுக்குப் பிறகு சோட்டா நாக்பூர் ஜமீன்தாரி தோட்டத்தின் மகாராஜாக நியமிக்கப்பட்டார். 1952இல் ஜமீந்தாரி முறை ஒழிக்கப்படும் வரை இவர் அப்பகுதியை ஆண்டு வந்தார். 

## சட்டமன்ற உறுப்பினர்
1957 இல் ராஞ்சி சட்டமன்றத் தொகுதியில் இருந்து சுயேட்சியையான சட்டமன்றத்திலிருந்த அவர் பீகார் சட்டமன்றத்தின் இளைய உறுப்பினராவார். பின்னர், இவர் பீகார் சட்டமன்றத்திற்கு இந்திய தேசிய காங்கிரசு கட்சியின் வேட்பாளராக தேர்ந்தெடுக்கப்பட்டார்.  
## பணிகள்
இவர் தென்கிழக்கு இரயில்வே வாரியத்தின் உறுப்பினராகவும், ராஞ்சி பல்கலைக்கழகத்தின் ஆயுள் செனட்டராகவும், சிறிய அளவிலான தொழில்துறை வாரியத்தின் (பீகார்) தலைவராகவும் இருந்தார். நிலங்களை நன்கொடையாக அளித்து நிதி உதவி வழங்குவதன் மூலம் பல கல்வி, சுகாதாரம் மற்றும் அரசு நிறுவனங்களை நிறுவ இவர் உதவினார். கும்லாவில் உள்ள கார்த்திக் ஓரான் கல்லூரி, ராத்துவில் சிறுமிகளுக்கான மகாராணி பிரேம் மஞ்சரி தேவி கல்லூரி, ராத்துவில் உள்ள ஆதிவாசி பால விகாஸ் வித்யாலயா, ராத்துவில் உள்ள மகாராணி பிரேம் மஞ்சரி தேவி சிறப்பு மருத்துவமனை, ராத்து காவல் நிலையம் ஆகியவை இதில் குறிபிடத்தகவை. 

## இறப்பு
சிலகாலம் நோய்வாய்பட்டதைத் தொடர்ந்து இவர் 9 சூலை 2014 அன்று ராஞ்சியில் இறந்தார். 

## மேற்கோள்கள்

பகுப்பு:1931 பிறப்புகள்
பகுப்பு:இந்தியப் புரவலர்கள்
பகுப்பு:2014 இறப்புகள்
முகுந்த் நாயக்

**முகுந்த் நாயக்** (Mukund Nayak) (பிறப்பு 1949), ஓர் இந்தியக் கலைஞரும், நாட்டுப்புறப் பாடகரும், பாடலாசிரியரும் , நடனக் கலைஞருமாவார். மேலும் இவர், நாக்புரி நாட்டுப்புற நடனமான ஜுமரில் நிபுணத்துவம் பெற்றவராவார்.  இவர், பத்மசிறீ, சங்கீத நாடக அகாதமி விருது போன்ற விருதுகளைப் பெற்றுள்ளார்.

## ஆரம்பகால வாழ்க்கை
இவர் 1949இல் பீகார் (இப்போது ஜார்க்கண்ட் சிம்டேகா மாவட்டத்தின் போக்பா கிராமத்தில் பிறந்தார். இவர், பாரம்பரியமாக இசைக்கலைஞர்களாக இருந்த காசி சமூகத்தைச் சேர்ந்தவர். தியோகர் வித்யாபீடத்தில் தனது இளங்கலைப் பட்டத்தைப் பெற்றார்.

## தொழில்
பாரம்பரிய நாட்டுப்புறக் கலைகளைப் பாதுகாக்கும் நோக்கத்துடன், முகுந்த் நாயக், பாரத் நாயக், பவ்யா நாயக், பிரபுல் குமார் ராய், லால் ரன்வீர் நாத் சகாதேவ், சசிதிஜ் குமார் போன்ற பிற கலாச்சார ஆர்வலர்களுடன் பொது இடங்களில் பாடத் தொடங்கினார். 1974ஆம் ஆண்டில், *[[அனைத்திந்திய வானொலி|ஆகாஷ்வானியில்]]* நடிகராக சேர்ந்தார். ராஞ்சியில் உள்ள ஜெகநாத்பூர் மேளாவில் இவரது முதல் நடிப்பு பெரிய அளவில் பார்வையாளர்களை ஈர்த்தது. 1980 ஆம் ஆண்டில், ராஞ்சி பல்கலைக்கழகத்தில் பிராந்திய மற்றும் பழங்குடி மொழித் துறை உருவானபோது, இவர் பல்கலைக்கழகத்துடன் இணைந்தார். 1981ஆம் ஆண்டில், தென் பீகாரின் கரம் இசை குறித்த ஆராய்ச்சியாளரான முனைவர் கரோல் மெர்ரி பேபியுடன் தொடர்பு கொண்டார். அவருடன் பணிபுரியும் வாய்ப்பும் கிடைத்தது. 1988ஆம் ஆண்டில், சீன கலாச்சாரத்தை மேம்படுத்துவதற்கான ஆங்காங் நிறுவனத்தின் மூன்றாவது "ஆங்காங் சர்வதேச நடன விழாவில்" இவரது குழு நிகழ்த்தியது. 1985ஆம் ஆண்டில், நாக்புரி கலாச்சாரத்தை மேம்படுத்துவதற்காக "குஞ்ச்பன்" என்ற அமைப்பை நிறுவினார். குஞ்ச்பன் நாக்புரி கலாச்சாரத்தை, குறிப்பாக நாக்புரி ஜுமரை ஊக்குவிக்கிறது.

## விருதுகள்
[thumb| மார்ச் 30, 2017 அன்று [புது தில்லியிலுள்ள குடியரசுத் தலைவர் இல்லத்தில் நடந்த ஓர் விழாவில் பத்மஸ்ரீ விருதைப் பெறுகிறார்.]]

* சங்கீத நாடக அகாதமி விருது, 2019
* பத்மசிறீ, 2017
* கலா சமசுகிருதி விபாக் வழங்கிய சமசுகிருத சம்மான்.
* சார்கண்டு கௌரவ் சம்மான் பிரபாத் கபர் .
* லோக் கலா சமிதி & தைனிக் ஜாக்ரண் வழங்கிய சார்கண்டு ரத்னா விருது.

## மேற்கோள்கள்

பகுப்பு:பத்மசிறீ விருது பெற்ற கலைத் துறையினர்
பகுப்பு:1949 பிறப்புகள்
பகுப்பு:வாழும் மக்கள்
இசைவாணி

**இசைவாணி** (*Isaivani*) (பிறப்பு 1996) என்பவர் சென்னையைச் சேர்ந்த ஒரு கானா பாடகர் ஆவார். இவர் தி கேஸ்ட்லெஸ் கலெக்டிவ் குழுவுடன் இணைந்து பாடிவருகிறார். 2020 ஆம் ஆண்டில் பிபிசியால் வெளியிடப்பட்ட உலகளாவிய 100 பெண் ஆளுமைகளில் ஒருவராக இவர் தேர்வு செய்யப்பட்டார்.

## வாழ்க்கைக் குறிப்பு
இசைவாணி 1996 இல் சென்னையின் இராயபுரத்தில் சிவகுமார் டி, செல்வி ஆகியோரின் மகளாகப் பிறந்தார். இவரின் தந்தை தானே சுயமாகக் இசைப்பலகை வாசிக்க கற்றுக் கொண்ட கலைஞர் ஆவார். இவரின் தந்தை சிறு வயதிலிருந்தே இவரது இசை திறனையும் பாடலையும் ஊக்குவித்தார். இசைவாணியும் இவரது சகோதரரும் வயிற்றில் சுமந்தபோதே செல்வியை பாடுமாறு ஊக்குவித்தார். இவரது இசை வாழ்க்கை ஆறு வயதில் தொடங்கியது, இவரின் தந்தையுடன், 2018 வரை இவர் ஏறத்தாழ 10,000 நிகழ்ச்சிகளில் இசைத்துள்ளார்.  இவர்  தமிழ் திரைப்படப் பாடல்களைப் பாடத் தொடங்கினார். இதனுடன்  கானா பாடல்களையும் பாடிவந்தார். இதற்கு பார்வையாளர்களின் வரவேற்பைப் பெற்றுள்ளார்.  2017 இல், கானா இசைக்கலைஞர் சபேஷ் சாலமன் இவரைத் தொடர்பு கொண்டு, டென்மாவால் உருவாக்கப்பட்ட ஒரு புதிய இசைக்குழுவுக்கு கலைக்காணலில் கலந்துகொள்ள ஊக்குவித்தார் - இந்த இசைக்குழு தி கேஸ்ட்லெஸ் கலெக்டிவ் ஆனது.

இசைக்குழுவில் சேர்ந்ததன் மூலம், இசைவாணி உலகின் முதல் தொழில்முறை பெண் கானா பாடகர்களில் ஒருவரானார். கூடுதலாக, இவர் ஒரு தாழ்த்தபட்ட சாதியைச் சேர்ந்த ஒரு பெண்ணுமாவார். கானாவை ஆண்களால் மட்டுமே கலைப்படைப்பாகப் பாதுகாக்க முடியும்  என்று நினைத்தவர்களிடமிருந்து ஆரம்பகாலத்தில் எதிர்ப்புகள் இருந்தது. தி காஸ்ட்லெஸ் கலெக்டிவ் குழுவில் இவர் பாடிய இசை அரசியல்: தலித் மக்கள் கொல்லபட்டதை எதிர்த்து  2018 இல் இவர்கள் 'பீஃப் சாங்' வெளியிட்டனர்; சபரிமலை கோயில் சர்ச்சை குறித்து 2019 இல் இவர்கள் 'ஐயம் சாரி  ஐயப்பா' பாடலை வெளியிட்டனர்.  மேடையில் இவர் கானா பாடல்களை பாடுவது மற்ற பெண்கள் கானா கலைஞர்களாவதற்கு  வழிவகுத்தது.

2020 ஆம் ஆண்டில், பிபிசி 100 மகளிர் விருதால் கானா இசையில் இவர் செய்த பணிக்காக அங்கீகரிக்கப்பட்டார்.

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:சென்னை இசைக்கலைஞர்கள்
பகுப்பு:இந்தியப் பாடகர்கள்
பகுப்பு:பிக் பாஸ் தமிழ் போட்டியாளர்கள்
தின்டிமசு

***தின்டிமசு*** (*Dindymus*) என்பது பைரோகோரிடே குடும்பத்தினைச் சார்ந்த பழைய உலக பூச்சி பேரினமாகும் . இவை பெரும்பாலும் லைகாயிடே குடும்ப பூச்சிகளுடன் தவறாக இனம் காணப்படுகிறது. ஆனால் தலையில் தனிக் கண்கள் இல்லாததால் வேறுபடுகின்றன. *தி. ரூபிகினோசசு*, *தி. புல்ச்சர்*, *தி. பைரோக்ரசு* உள்ளிட்ட பல இனங்கள் தீங்குயிரிகளை உண்பதால் நன்மை பயக்கின்றன. ஆனால் *டி* . *வெர்சிகலர்* தாவர தீங்குயிரியகும்.

## சிற்றினங்கள்
பயோலேப் பட்டியல்கள்:

துணையினம் *கார்னிடிண்டிமசு* இசுடெக்லிக், 2005

# தின்டிமசு அப்டோமினலிசு டிஸ்டண்ட், 1914
# தின்டிமசு கிரிசியசு இசுடெக்லிக், 2006
# தின்டிமசு இசுட்ராலெனி ஸ்கௌடெடன், 1933

## மேற்கோள்கள்

பகுப்பு:பூச்சிகள்
விசுவநாத் சகாதேவ்

**விஸ்வநாத் சகாதேவ்** (Vishwanath Shahdeo) (12 ஆகத்து 1817 - 16 ஏப்ரல் 1858) பர்காகர் ஜமீந்தார் தோட்டத்தின் மன்னராகவும், 1857ஆம் ஆண்டில் நடந்த இந்திய கிளர்ச்சியில் கிளர்ச்சியாளராகவும் இருந்தார் . இவரும் இவரது ஆதரவாளர்களும் ராஞ்சியிலுள்ள பிரித்தானிய கிழக்கிந்திய நிறுவனத்தின் ஒரு படையைத் தாக்கி ஆங்கிலேயர்களை தப்பி ஓடச் செய்தனர். இறுதியில் இவர் பிடிபட்டார். தேசத்துரோக குற்றவாளி எனக் குற்றம் சாட்டபட்டு இவரது கூட்டாளிகளுடன் ஒரு மரத்தில் தூக்கிலிடப்பட்டார்.      

## ஆரம்ப கால வாழ்க்கை
இவர் ஆகத்து 12, 1817 அன்று அப்போதைய லோஹர்தக்காவில் ( தற்போதைய ராஞ்சி மாவட்டம் ) உள்ள பர்காகர் தோட்டத்தின் தலைநகரான சத்ரங்கியில் பிறந்தார். இவர் நாகவன்ஷி குடும்பத்தில் உறுப்பினராக இருந்தார். சோட்டா நாக்பூரின் நாகவன்ஷி மகாராஜாவால் பராமரிப்புக்காக இவரது பெரிய தந்தையான நாதன் ஷாவுக்கு பர்காகர் மாநிலம் வழங்கப்பட்டது. 

## 1857 கிளர்ச்சியில் பங்கு
இவர், பிரிட்டிசாருகக்கும் அவர்களது நிறுவனங்களுக்கும் எதிராக இருந்தார். ஆங்கிலேயர்கள், ராஞ்சியில்  தலைமையகத்தையும், தோரண்டாவில் உள்ள ராம்கர் படைப்பிரிவின் இராணுவத் தலைமையகத்தையும் பார்ககர் ஜமீந்தாரின் ஒப்புதல் இல்லாமல் நிறுவினர். பின்னர் ஜெர்மானிய மிஷனரிகள் ஒரு தேவாலயத்தையும் நிறுவினர், இதனால் ஜகந்நாத் கோயிலின் புனிதத்தன்மைக்கு ஆபத்து ஏற்பட்டதாக நம்பப்பட்டது. மேல்லும், பர்காகர் கிட்டத்தட்ட வெளிநாட்டினரால் சூழப்பட்டு நின்றது. அதிகாரிகளின் செயல்பாட்டின் சர்வாதிகார வழியை இவர் விரும்பவில்லை. கிறிஸ்துவர்கள் கோல் பழங்குடியினரின் நிலங்களை வலுக்கட்டாயமாக கையகப்படுத்தியிருந்தனர். கிறிஸ்தவ மிஷனரிகளால் அவர்கள் இதை ஊக்குவித்தனர். இவர் பிரிட்டிசு அதிகாரிகளிடம் புகார் செய்தபோது, அவர்கள் செவிசாய்க்கவில்லை. இவரை புறக்கணித்தனர்.  தெற்கு பீகாரில் உள்ள கிளர்ச்சியாளர்கள் இவரை வழிநடத்தச் சொன்னார்கள். அவர் இந்த வாய்ப்பை உடனடியாக ஏற்றுக்கொண்டார். பாண்டே கணபத் ராய், திகாயிட் உம்ராவ் சிங், சேக் பிகாரி, ஜெய்மங்கல் சிங், நாதிர் அலி கான், பிரிஜ் பூசன் சிங், சாமா சிங், சிவா சிங், ராம் லால் சிங் மற்றும் பிஜாய் ராம் உள்ளிட்ட அருகிலுள்ள ஜமீந்தார்களின் உதவியுடன் இவர் ஒரு முக்தி வாகினியை (மக்கள் இராணுவம்) ஏற்பாடு செய்தார்.  

## மேற்கோள்கள்

பகுப்பு:ஜார்கண்டின் வரலாறு
பகுப்பு:பீகார் வரலாறு
பகுப்பு:1858 இறப்புகள்
பகுப்பு:1817 பிறப்புகள்
வேத அறிவியல்

**வேத அறிவியல்** (*Vedic Science*) என்பது:

## வேத காலம்

* வேதாங்கங்கள், வேதங்களின் புரிதலுக்கும் பாரம்பரியத்திற்கும் உட்பட்ட ஆறு பண்டைய துறைகள் (சாத்திரம்)

# சீக் ஷா (**' ): [[ஒலியியல் (மொழியியல்)|ஒலிப்பு]] மற்றும் [[ஒலியனியல்]] ([[புணர்ச்சி (இலக்கணம்)|சந்தி]])
# சந்தாக்கள் (**'): மீட்டர்
# வியாகரணம் (**' ): [[இலக்கணம் (மொழியியல்)|இலக்கணம்]]
# [[நிருக்தம்]] (**'): சொற்பிறப்பியல்
# ஜோதிஷா **' [[சோதிடம்]] (இந்து வானியல்)
# [[கல்பம் (வேதாங்கம்)|கல்பம்]](**'): சடங்கு

## பாரம்பரியம்

* வரலாற்றில் இந்தியக் கணிதவியலாளர்கள்
* பாரம்பரிய இந்து அளவீட்டு அலகுகள் 
* ஆயுர்வேதம், இந்தியாவின் பாரம்பரிய மருத்துவம்

## மேலும் காண்க

* இந்து அண்டவியல்
*

பகுப்பு:இந்து மெய்யியல் கருத்துருக்கள்
பகுப்பு:ஆயுர்வேதம்
பகுப்பு:வேதங்கள்
பகுப்பு:இந்திய மெய்யியல்
ஜூமர்

**ஜூமெர்** அல்லது **ஜூமர்** (Jhumair) என்பது இந்திய மாநிலங்களான பீகார், சார்க்கண்டு, சத்தீசுகர், ஒடிசா மற்றும் மேற்கு வங்காளம் ஆகிய பகுதிகளிலிருந்து வந்த ஒரு இந்திய நாட்டுப்புற நடனமாகும்.   இது சோட்டா நாக்பூர் பிராந்தியத்தின் பழங்குடியினர் அல்லாத சதான் இன மக்களின் நாட்டுப்புற நடனமாகும்.    இது அசாமின் தேயிலைத் தோட்ட சமூகத்தினரிடையே மிகவும் பிரபலமானது. 

## வரலாறு
[வலது|thumb| பீம்பேட்காவில் [இடைக் கற்காலம்|இடைக் கற்காலத்தைச் சேர்ந்த நடனக் கலைஞர்களின் ஓவியங்கள்]]
ஜுமெர் ஒரு பழங்கால நாட்டுப்புற நடனமாகும். பீம்பேட்கா பாறை வாழிடங்களின் இடைக் கற்கால ஓவியங்களில் இதே போன்ற நடனம் காணப்படுகிறது. 

## செயல்திறன்
ஜுமெர் என்பது அறுவடை மற்றும் பண்டிகைகளில் நிகழ்த்தப்படும் ஒரு சமூக நடனமாகும்.  நடனம் பெரும்பாலும் திறந்த வெளிகளில் நிகழ்த்தப்படுகிறது. தோல், மந்தர், பன்சி, நகரா, தாக் மற்றும் செனாய் போன்ற பாரம்பரிய இசைக்கருவிகள் பொதுவாக பயன்படுத்தப்படுகின்றன.

## பாடல் வரிகள்
ஜுமெரின் வரிகள் அன்றாட மொழிகளில் கட்மைக்கப்பட்டுள்ளன. பெரும்பாலும் அன்றாட வாழ்க்கையின் காதல் அல்லது இன்பங்கள் மற்றும் வேதனைகளை சித்தரிக்கின்றன.

## வகைகள்
சோட்டா நாக்பூர் பகுதியில் ஜுமரின் பல்வேறு வகைகள் உள்ளன:

* குருமாலி ஜுமர், குட்மி மகாதோ சமூகத்தின் நாட்டுப்புற நடனம்.
* பஞ்ச்பர்கானியா ஜுமெர்

* நாக்புரி ஜூமர்
* கோர்தா ஜுமர்

வெவ்வேறு பிராந்தியத்தைச் சேர்ந்த ஜுமெர் / ஜுமர் ஒன்றுக்கொன்று வேறுவேறு பாணியில் வேறுபடுகிறது.  

## மேற்கோள்கள்

பகுப்பு:இந்திய நடனங்கள்
பகுப்பு:இந்திய நாட்டுப்புற நடனங்கள்
பூதேஷ்வர் இந்துக் கோயில்கள்

__NOTOC__
**பாதேஷ்வர் இந்துக் கோயில்கள்** (**Bateshwar Hindu temples** or Batesara, Bateśvar) இந்தியாவின் மத்தியப் பிரதேச மாநிலத்தின் மொரேனா மாவட்டத்தில் அமைந்த 200 இந்துக் கோயில்களின் தொகுதியாகும். இக்கோயில்கள் கிபி 8 முதல் 10-ஆம் நூற்றாண்டு வரை கூர்ஜர-பிரதிகாரப் பேரரசு காலத்தில் கட்டப்பட்டது.  சிவன், விஷ்ணு, பார்வதி மற்றும் பிற கடவுளர்களுக்கு மணற்கற்களால் நிறுவப்பட்ட  இக்கோயில்க்ள்  25 ஏக்கர் பரப்பளவில் அமைந்துள்ளது. நகரா கட்டிக் கலைநயத்தில் அமைந்த இக்கோயில்கள் குவாலியர் நகரத்திற்கு வடக்கே 35 கிலோ மீட்டர் தொலைவிலும், மொரேனா நகரத்திற்கு கிழக்கே 30 கிலோ மீட்ட்டர் தொலைவிலும் அமைந்துள்ளது. தில்லி சுல்தானகம் ஆட்சியின் போது, இக்கோயில்களில் பெரும்பாலனவைகள் சேதப்படுத்தப்பட்டது.  2005-இல் இந்தியத் தொல்லியல் ஆய்வகம் பாதேஷ்வர் கோயில்களை சீரமைத்து, பாதுகாத்து வருகின்றனர்.

## படக்காட்சிகள்

File:Bateshwar Temple Complex - 1.jpg|பூதேஷ்வர் கோயில்களின் சிதிலங்கள் 
File:Bateshwar Temple Complex - 3.jpg|சீரமைக்கப்பட்ட கோயில்கள் 
File:Bateshwar Temples (16313906851).jpg|சில வேறுபாடுகளுடன் இரண்டு கோயில்கள் 
File:Bateshwar Temples (16313836371).jpg|தெப்பக்குளம்  
File:The Ruins of Bateshwar Group of Temples.jpg|பல்வேறுபட்ட கோயில்களின் சிதிலங்கள்
File:Vishnu Temple, Bateshwar.jpg|பூதேஷ்வர் விஷ்ணு கோயில்
File:Vishnu Temple at Bateshwar (16129557249).jpg|விஷ்ணு கோயிலின் உட்பக்கச் சிதிலங்கள்
File:Vishnu Temple at Bateshwar (16313711321).jpg|இந்தியத் தொல்லியல் ஆய்வகம் சீரமைத்த விஷ்ணு கோயில்


## மேற்கோள்கள்

### உசாத்துணை
*
*
*
*
*
*
*Dehejia, V. (1997). *Indian Art*. Phaidon: London. .
*
*
*
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
*
*
*
*
*
*
*
*
*
*
*
*

## வெளி இணைப்புகள்
* 

பகுப்பு:முரைனா மாவட்டம்
பகுப்பு:மத்தியப் பிரதேசத்திலுள்ள சிவன் கோயில்கள்
பகுப்பு:இந்திய இந்துக் கோயில்கள்
குட்மி மகாதோ

**குட்மி** ( Kudumi ) என்பது இந்தியாவிலுள்ள ஓர் சமூகமாகும். இவை குர்மி மகதோ / மகாதோ அல்லது குடுமி மொகந்தா / மகாந்தா என்றும் அழைக்கப்படுகின்றன.

## அதிகாரப்பூர்வ வகைப்பாடு
1865 ஆம் ஆண்டில் அறிமுகப்படுத்தப்பட்ட இந்திய வாரிசு சட்டத்தின் விதிமுறைகளின் கீழ் குட்மிகளை பிரித்தானிய அரசு குற்றப் பரம்பரையினராக வகைப்படுத்தியது.  பின்னர், 1913இல், இவர்கள் ஒரு தொல் பழங்குடியினர் என வகைப்படுத்தப்பட்டனர். பின்னர் இவர்கள் 1931ஆம் ஆண்டு மக்கள் தொகை கணக்கெடுப்பில் பழங்குடியினராக பட்டியலிடப்பட்ட சமூகங்களின் பட்டியலிலிருந்து நீக்கப்பட்டனர். மீண்டும், இவர்கள் 1950இல் வரையறுக்கப்பட்ட பட்டியல் பழங்குடியினர் பட்டியலில் இருந்து விலக்கப்பட்டனர். 2004ஆம் ஆண்டில், சார்க்கண்டு அரசு இதர பிற்படுத்தப்பட்ட வகுப்பினரைக் காட்டிலும் பட்டியல் பழங்குடியினராக பட்டியலிடப்பட வேண்டும் என்று பரிந்துரைத்தது.  இவர்கள் குன்பியின் துணை சாதி என்றும், இதனால் பழங்குடி மக்களிலிருந்து வேறுபட்டவர்கள் என்றும் கூறி இந்த முன்மொழிவுக்கு எதிராக இந்திய அரசின் பழங்குடியினர் ஆராய்ச்சி நிறுவனம் பரிந்துரைத்தது. எனவே, 2015ஆம் ஆண்டில், குட்மி மகாதோவை அட்டவணை பழங்குடியினராக பட்டியலிட சார்க்கண்டு அரசின் பரிந்துரையை இந்திய அரசு ஏற்க மறுத்துவிட்டது. சார்கண்டு, மேற்கு வங்காளம் மற்றும் ஒடிசா மாநிலத்தில் பிற பிற்படுத்தப்பட்டோர் பட்டியலில் இவர்கள் சேர்க்கப்பட்டுள்ளனர்.

## கலாச்சாரம்
குட்மியின் பாரம்பரிய தொழில் விவசாயமாகும். குட்மியின் மொழி குருமாலி . குட்மிகள் ஆறு பிரிவுகளாக பிரிக்கப்பட்டுள்ளனர். பரிபார் (குடும்பம்) மிகச்சிறிய அலகு. ஒரு இடத்தில் வசிக்கும் அதே குஸ்டி (குலத்தைச் சேர்ந்த) பரிபாரின் ஒரு குழு பகல் / பகைர் (நேரடி பரம்பரை) என்று அழைக்கப்படுகிறது. ஒரு பகுதியில் குடியேறிய சில பரிபார்கள் அல்லது பக்காயின் உறுப்பினர்கள் குலி என்று அழைக்கப்படுகின்றனர். தனி புவியியல் பகுதி, புதைகுழி, விவசாய வயல், மேய்ச்சல் நிலம் மற்றும் அக்ரா ஆகியவற்றைக் கொண்ட குல்ஹியின் ஒரு குழு ஒரு கிராமத்தை உருவாக்குகிறது. பாரம்பரியமாக, ஒரு கிராமத் தலைவன் மகாதோ என்று அழைக்கப்படுகிறான். பன்னிரண்டு கிராமங்களைக் கொண்ட ஒரு குழு பராகனின் தலைமையிலான ஒரு பராகனை உருவாக்குகிறது. அவர் கிராமங்களுக்கிடையேயான அனைத்து சர்ச்சைகளையும் தீர்க்கிறார். பராகன்களின் ஒரு குழு தேசமண்டலத்தால் கட்டுப்படுத்தப்படும் ஒரு தபலை உருவாக்குகிறது.

குட்மி குஸ்டி எனப்படும் 81 குலங்களாக பிரிக்கப்பட்டுள்ளது. இதில் கட்வார், பன்சியார், திடுவார், கச்மார் (கச்சிம்), பன்சோவர், சங்கோவர், இந்து, பாகோவர், சிலுவார், பாகுவார், லக்ராவர், கெட்டியார், கேருவார், முசியார், பாக் பன்வாரி, ஜல் பன்வாரி, தும்ரியர் போன்றவை அடங்கும். துஸ்ஸு, சிவ் கஜன், ஜிதியா, கரம், பாண்ட்னா (சோஹ்ராய்) ஆகியவை குட்மியின் முக்கிய திருவிழாவாகும். அவர்கள் கிராமத்தேவதை கிராம்தன், பன்ஷா பஹார், சிவன், ஜடால் (மானசா தேவி), சித்தோலா பூஜை, மகாமாய் மற்றும் பலவற்றில் வணங்குகிறார்கள். ஜூமர் நடனமும் சாவ் நடனமும் இவர்களின் நாட்டுப்புற நடனமாகும்.

## மேலும் காண்க

* சதான் மக்கள்

## மேற்கோள்கள்

பகுப்பு:இனங்கள் வாரியாக வரலாறு
திரிபுரி நடனங்கள்

**திரிபுரி நடனம்** (Tripuri) என்பது ( திப்ரா அல்லது திப்பெரா) வடகிழக்கு இந்தியாவில் திரிபுரா மாநிலத்தின் அசல் குடியிருப்பாளர்களின் நடனமாகும். 1949இல் இராச்சியம் இந்திய ஒன்றியத்தில் சேரும் வரை திரிபுரி மக்கள் 1400 ஆண்டுகளுக்கும் மேலாக திர்புரா மாநிலத்தை ஆட்சி செய்தனர். திரிபுரா மாநிலத்தின் முழு பழங்குடி மக்களிடமும் முக்கியப் பிரிவாக திரிபுரி உள்ளது.

திரிபுரிகளின் முக்கியமான நடனங்கள்:

* கோரியா நடனம்
* ஹுக் கைமானி நடனம்
* லெபாங் புமானி நடனம்
* ஹோஜகிரி நடனம்
* உவா மூங்கில் நடனம்

## கோரியா நடனம்
திரிபுரிகளின் வாழ்க்கையும் கலாச்சாரமும் ஜும் (குறைத்தல் மற்றும் எரித்தல்) சாகுபடியைச் சுற்றியே வருகிறது. (இது முதலில் மரங்கள் மற்றும் தாவரங்களை அழித்து, பின்னர் அவற்றை எரிப்பதன் மூலம் பயிர்களை வளர்க்கும் செயல்முறையாகும்) ஜுமுக்கு தேர்ந்தெடுக்கப்பட்ட ஒரு நிலத்தில் விதைகளை விதைப்பது ஏப்ரல் நடுப்பகுதியில் முடிந்ததும், அவர்கள் மகிழ்ச்சியான அறுவடைக்காக 'கோரியா' கடவுளிடம் பிரார்த்தனை செய்கிறார்கள். கோரியா பூஜையுடன் இணைக்கப்பட்ட கொண்டாட்டங்கள் ஏழு நாட்கள் தொடர்கின்றன. அவர்கள் தங்கள் அன்பான தெய்வத்தை பாடல் மற்றும் நடனம் மூலம் மகிழ்விக்க முற்படுகிறார்கள்.

## லெபாங் புமானி நடனம்
கோரியா திருவிழா முடிந்ததும், திரிபுரிகளுக்கு பருவமழைக்காக காத்திருக்க நேரம் இருக்கிறது. இந்த காலகட்டத்தில், 'லெபாங் ' என்று அழைக்கப்படும் அழகான வண்ணமயமான பூச்சிகளுக்காக அனைவரும் மலைச் சரிவுகளை பார்வையிடச் செல்வார்கள். பூச்சிகளின் வருடாந்திர வருகை பழங்குடி இளைஞர்களை மகிழ்ச்சியில் ஈடுபடுத்துகிறது. ஆண்கள் தங்கள் கையில் இரண்டு மூங்கில் சில்லுகளின் உதவியுடன் ஒரு விசித்திரமான தாள ஒலி எழுப்புகையில், பெண்கள் லெபாங் எனப்படும் இந்த பூச்சிகளைப் பிடிக்க மலை சரிவுகளைத் தாண்டி ஓடுகிறார்கள். மூங்கில் சில்லுகள் உருவாக்கிய ஒலியின் தாளம் பூச்சிகளை அவற்றின் மறைவிடங்களிலிருந்து ஈர்க்கிறது. எனவே, பெண்கள் அவற்றைப் பிடிக்கிறார்கள். கால மாற்றத்துடன் மலை சரிவுகளில் ஜும்கள் படிப்படியாக குறைந்து வருகிறது. ஆனால் ஜும் சுற்றிலும் மையமாக வளர்ந்த கலாச்சார வாழ்க்கை சமூகத்தில் ஆழமாக ஆராய்ந்தது. இன்றைய பழங்குடியினர் நினைவாற்றலைப் போற்றி, புதையலாகப் பாதுகாக்கும் வாழ்க்கையை நினைவூட்டுவதாக இது மாநிலத்தின் மலைகளிலும் கதைகளிலும் இன்றும் உள்ளது. இரண்டு நடனங்களிலும் காம் மற்றும் சுமு (புல்லாங்குழல்) போன்ற இசைக்கருவிகளை வாசிப்பார்கள். சரிந்தா, மூங்கில் மற்றும் மூங்கில் சிலம்பால் செய்யப்பட்ட லெபாங் போன்ற இசைக்கருவிகளைப் பயன்படுத்துகிறார். திரிபுரி பெண்கள் பொதுவாக நாணயத்துடன் வெள்ளியால் செய்யப்பட்ட சங்கிலி, வெண்கலத்தால் செய்யப்பட்ட பூர்வீக ஆபரணங்களான வெள்ளியால் செய்யப்பட்ட வளையல், காது மற்றும் மூக்குத்திகளை அணிவார்கள். அவர்கள் மலர்களை ஆபரணங்களாகவும் விரும்புகிறார்கள்.

## வெளி இணைப்புகள்
* AOfficial website of Government of Tripura 
* Tripurainfo.com

பகுப்பு:நடன வகைகள்
பகுப்பு:இந்திய நடனங்கள்
பகுப்பு:இந்திய நாட்டுப்புற நடனங்கள்
சஞ்சய் லீலா பன்சாலி

**சஞ்சய் லீலா பன்சாலி** (Sanjay Leela Bhansali) (பிறப்பு:24 பிப்ரவரி 1963) ஓர் இந்திய இயக்குநரும், தயாரிப்பாளரும், திரைக்கதை எழுத்தாளரும், இசை இயக்குநரும் ஆவார். இவர் இந்தி திரைப்படங்களில் பணிபுரிகிறர். ஐந்து தேசிய திரைப்பட விருதுகள், பதினொரு பிலிம்பேர் விருதுகள் மற்றும் ஒரு பாஃப்டா பரிந்துரை உள்ளிட்ட பல விருதுகளைப் பெற்றுள்ளர். 2015ஆம் ஆண்டில், இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருது வழங்கியது.

பன்சாலி அறிமுக இயக்குநராக *காமோஷி: தி மியூசிகல்* (1996) என்ற படத்தின் மூலம் அறிமுகமானார், இதற்காக சிறந்த படத்திற்கான பிலிம்பேர் விமர்சகர்கள் விருதைப் பெற்றார். வணிக ரீதியாக வெற்றிகரமான காதல் திரைப்படமான *ஹம் தில் டி சுக் சனம்* (1999), காவியக் காதல் படமான *[[தேவ்தாஸ் (2002 திரைப்படம்)|தேவ்தாஸ்]]* (2002), *பிளாக்* (2005) போன்ற இந்தித் திரைபடங்களில் இவர் முக்கியத்துவம் பெற்றார் - இதற்காக இவர் ஆங்கில மொழி அல்லாத சிறந்த படத்திற்கான  பிரித்தானிய அகாதமியின் திரைப்படங்கள் மற்றும் தொலைக்காட்சி விருதுகளில் (பாஃப்டா) இவர் பல சிறந்த இயக்குநர் விருதுகளையும் சிறந்த திரைப்பட விருதுகளையும் பெற்றார், மேலும் பிலிம்பேர் விருதுகளில் சிறந்த படத்திற்கான கூடுதல் விமர்சகர்கள் விருதையும் பெற்றார். *சாவரியா* (2007) மற்றும் *குசாரிஷ்* (2010) போன்ற தொடர்ச்சியான வணிகரீதியாக தோல்வியுற்ற திரைப்படங்களையும் இயக்கியுள்ளார். இருப்பினும், *குசாரிஷ்* விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.

## மேற்கோள்கள்

* 

பகுப்பு:1963 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
சிலா கான்

**சிலா கான்** (Zila Khan) ஒரு இந்திய சூபி பாடகரும், நடிகருமாவார். இவர் பாரம்பரிய மற்றும் அரைப் பாரம்பரிய இசை வடிவங்களைப் பாடுகிறார்  மேலும், இம்தட்கானி கரானாவின் பாரம்பரியத்தில் நிகழ்த்துகிறார். சஞ்சய் லீலா பன்சாலியின் பாஜிராவ் மஸ்தானி என்ற திரைப்படத்தில் நடித்துள்ளார். மேலும் *கௌஹர்* போன்ற நாடகங்களிலும் தீவிரமாக நடிக்கிறார். இவர் பாலிவுட் படங்களுக்கும் விளம்பரங்களுக்கும் பின்னணி பாடுகிறார். மேலும், இவர் ஒரு இசையமைப்பாளராகவும் இசை இயக்குனராகவும் இருக்கிறார். இவர் தனது தந்தை உஸ்தாத் விலாயத் கான் பற்றிய *ஸ்பிரிட் டூ சோல்* என்ற ஆவணப்படத்தையும் தயாரித்து இயக்கியுள்ளார்.

## ஆரம்பகால வாழ்க்கையும் தொழிலும்
இவர் புகழ்பெற்ற சித்தார் கலைஞரான உஸ்தாத் விலாயத் கானின் மகளும் முறையான சீடரும் ஆவார். அமீர் குஸ்ராவின் சிலா காபி இராகத்தைக் கொண்டு இவருக்கு இவரின் தந்தை இந்தப் பெயரிட்டார்.

## இசை பள்ளி
"உஸ்தாத்கா" என்ற அறக்கட்டளையை 2008 ஆம் ஆண்டில் நிறுவினார். இசையில் திறமை வாய்ந்த குழந்தைகளுக்கு கற்பித்தலே இதன் நோக்கமாகும். இந்த அறக்கட்டளை மாணவர்களுக்கு உதவித்தொகைகளையும் வழங்குகிறது.  இசை மூலம் அவர்களின் வாழ்வாதாரத்தை சம்பாதிக்க உதவுகிறது. மேலும் இந்தியாவின் கலாச்சாரம் மற்றும் பாரம்பரியத்தை தேசிய மற்றும் சர்வதேச அளவில் காட்சிப்படுத்துகிறது.

## சொந்த வாழ்க்கை
இவருக்கு திருமணமாகி பைசன் சேக் கான் என்ற மகன் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பாடகிகள்
நீதா சென்

**நீதா சென்** (Neeta Sen) (1935 - 1 ஏப்ரல் 2006) இந்தியாவைச் சேர்ந்த ஓர் இந்திய பாரம்பரிய இசை இயக்குநரும் பாடகியுமாவார்.

## தொழில்
இந்திய பாரம்பரிய இசையில் பயிற்சி பெற்ற இவர், கொல்கத்தாவிலுள்ள அனைத்திந்திய வானொலியுடன் தனது வாழ்க்கையைத் தொடங்கினார். இவர் தனது தொழில் வாழ்க்கையின் ஆரம்பத்தில் நவீன பெங்காலி இசையில் கவனம் செலுத்தினார். 1977ஆம் ஆண்டில், ஏ.கே. சாட்டர்ஜி இயக்கிய *பிஸ்வாஜீத்*, *சந்தியா ராய்* மற்றும் *சுலோச்சனா* ஆகியோர் நடித்த பெங்காலித் திரைப்படமான *பாபா தாரக்நாத்* மூலம் வணிக ரீதியான வெற்றியைப் பெற்றார். கிருஷ்ண பக்த சுதாமா போன்ற பெங்காலி படங்களில் இசையமைத்தும் உள்ளார்.

## தனிப்பட்ட வாழ்க்கை
1927 நவம்பர் 13 ஆம் தேதி ஜகதீஷ் பர்தன், அபா பர்தான் ஆகியோருக்கு பிறந்தார். இவருக்கு சுனில் சென் என்பவருடன் திருமணம் நடந்தது. இவர்களுக்கு ஒரு மகளும் ஒரு மகனும் இருந்தனர். இவரது பேத்தி ரிம்ஜிம் சென் பாலிவுட்டில் ஆடை வடிவமைப்புத் துறையில் பணி புரிகிறார்.

## இறப்பு
சிறு வயதிலிருந்தே பெருங்குடல் அழற்சியால் அவதிப்பட்டு வந்த இவர் 2006 ஏப்ரல் 1 அன்று இறந்தார்.

## மேற்கோள்கள்

## வெளி இணைப்புகள்

பகுப்பு:வங்காளத் திரைப்பட நடிகைகள்
பகுப்பு:இந்தியத் திரைப்பட இசையமைப்பாளர்கள்
பகுப்பு:2006 இறப்புகள்
பகுப்பு:1935 பிறப்புகள்
அறிவு (பாடகர்)

**அறிவு** என பொதுவாக அறியப்படும்  **அறிவரசு கலைநேசன்** என்பவர் ஒரு இந்திய சொல்லிசை, பாடலாசிரியர், மற்றும் பின்னணிப் பாடகர் ஆவார். இவர் பொதுவாக தமிழ்த் திரைப்படங்களில் பணியாற்றுகின்றார். அனிருத்தின் இசையமைப்பில் *[[மாஸ்டர்|மாசுடர்]]* (2021) படத்திற்காக இவர் எழுதிய "வாத்தி இரைடு" பாடலுக்காகவும், தீ உடன் இணைந்து இவர்  பாடிய  "எஞ்சாய் எஞ்சாமி"  என்ற ஒற்றை பாடலுக்காகவும் இவர் அறியப்படுகிறார்.

## தொழில்
கல்லூரியில் எம்.பி.ஏ. படிக்கும் போது, அறிவு பா. இரஞ்சித்தை சந்தித்தார். அப்போது அவர்  *[[காலா]]*வை (2018) இயக்க ஒப்பந்தமாகி இருந்தார். பின்னர் அறிவு இரஞ்சித்தின் இசைக்குழுவான தி காசுலசு கலெட்டிவ் இணைந்தார். பின்னர் இவர் தமிழ் திரைப்படங்களுக்கு பாடல்களை இயற்றுவதோடு, பல சுயாதீன பாடல்களையும் உருவாக்கியுள்ளார். அறிவு இசை தயாரிப்பாளர் *ஆப்பிரோவுடன்* இணைந்து தனது "தெருக்குரல்" பாடல் தொகுப்புக்காக பல பாடல்களை எழுதினார், இது வெளியிடப்பட்டு பிரபலமானது.

## ஆரம்ப கால வாழ்க்கை
அறிவு சென்னையிலிருந்து 60 கிலோமீட்டர் தொலைவில் உள்ள அரக்கோணம் ஊரில் வளர்ந்தவர். இவர் படிப்பில் கவனம் செலுத்த வேண்டும் என்பதால் தொலைக்காட்சி, வானொலி போன்றவை இல்லாமல் வளர்க்கபட்டார். இதனால் இவர் நாட்டுப்புற பாடல்களின் தாக்கத்துக்கு உட்பட்டார். இவர் தனது உயர்நிலைப் பள்ளி நாட்களில் சாதி, வறுமை பற்றி கவிதைகள் எழுதத் தொடங்கினார், மேலும் தனது கல்லூரி காலத்தில் அரசியல் உணர்வு பெற்றார்.

## இசைத்தொகுப்பு தரவுத்திரட்டு

### படங்கள்

### சுயாதீன இசை
* *தெருக்குரல்* 
* *மங்கிஸ் வித் 5 ஜி* 
* *எஞ்சாய் என்சாமி *

### இசைத் தொகுப்புகள்
* *தெருக்குரல்* (2019) 

## குறிப்புகள்

## வெளி இணைப்புகள்
*

பகுப்பு:தமிழ்க் கவிஞர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
ஆசிய மேட்டுநில மூஞ்சூறு

**ஆசிய மேட்டுநில மூஞ்சூறு** *(Asian highland shrew)(சன்கசு மோன்டனசு)* பாலூட்டி வகுப்பில் சோரிசிடே குடும்பத்தினைச் சார்ந்த மூஞ்சூறு ஆகும். இது இந்தியாவிலும் இலங்கையிலும் காணப்படுகிறது. இதன் வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். வாழ்விட இழப்பால் இதன் வாழ்வு அச்சுறுத்தப்படுகிறது. சிங்கள மொழியில் இது ශ්‍රී ලංකා කදු හික් මීයා  என அறியப்படுகிறது.

## விளக்கம்
தலையும் உடலும்  9 முதல் 11 செ.மீ. (3.5–4.3 இல்) நீளமுடையது. வால் சுமார் 7 செ.மீ (2.8 இல்) நீண்டது. உடலின் மேற்பகுதியானது அடர் நீல-பழுப்பு முதல் கருப்பு நிறம் வரையும் அடிப்பகுதி வெளிறியும் காணப்படும். ஒரு சில முதிர்ச்சியடைந்த மூஞ்சூறு சிவப்பு கலந்த பழுப்பு நிறத்தில் உள்ளன.  மென்மையானது மற்றும் வெல்வெட்டு முடிகளுடனும், முடி இல்லாத உடல் பகுதிகள் இளஞ்சிவப்பு நிறத்திலும் இருக்கும்.

## மேற்கோள்கள்

* பூச்சிஉண்ணி நிபுணர் குழு 1996. சன்கசு மாண்டனசு . 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.

பகுப்பு:இலங்கை முலையூட்டிகள்
பகுப்பு:இந்தியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:மூஞ்சூறு
கார்சுபீல்டின் மூஞ்சூறு

கம்போடியா, சீனா, இந்தியா, ஜப்பான், இலாவோசு, நேபாளம், பூட்டான், இலங்கை, தைவான், தாய்லாந்து மற்றும் வியட்நாம் ஆகிய நாடுகளில் காணப்படும் சோரிசிடே குடும்பத்தினைச் சார்ந்த பாலூட்டி இனம் **கார்சுபீல்டின் மூஞ்சூறு** (*Horsfield's shrew*)(*குரோசிடுரா ஹார்சுபீல்டி*) ஆகும்.

## விளக்கம்
இதன் தலை மற்றும் உடல் நீளம் சுமார் 6 முதல் 7&nbsp;செ.மீ வரையும், வால் நீளம் 5 முதல் 6 செ.மீ. வரை இருக்கும். இதன் நிறம் மேலே மங்கலான பழுப்பு நிறமும், கீழே மங்கலான சாம்பல் நிறமும் கொண்டது. இது பிக்மி மூஞ்சூறுவிலிருந்து பெரிய கருப்பு நிற பாதத்தின் காரணமாக வேறுபடுகிறது.

## மேற்கோள்கள்

* பூச்சிஉண்ணி நிபுணர் குழு 1996. ''குரோசிடுரா ஹார்சுஃபீல்டி'' . 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.

பகுப்பு:Articles with 'species' microformats
பகுப்பு:இந்தியப் பாலூட்டிகள்
பகுப்பு:இலங்கை முலையூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மூஞ்சூறு
கிரேஸ் கருணாஸ்

**கிரேஸ் கருணாஸ்** (*Grace Karunas*) என்பவர் ஒரு இந்திய பின்னணிப் பாடகி மற்றும் நடிகை ஆவார். இவர் குறிப்பாக தமிழ்த் திரையுலகில் பணியாற்றியுள்ளார். நடிகர் கருணாசின் மனைவியான இவர்  தன் கணவர் நடித்த படங்களில் அடிக்கடி பாடியுள்ளார்.

## தொழில்
கிரேஸ் தனது ஐந்து வயதில் பூந்தமல்லி சி.எஸ்.ஐ தேவாலயத்தில் பாடத் தொடங்கினார். இவர் தனது தேவாலயத்திலும் கல்லூரியிலும் தொடர்ந்து பாடினார். கல்லூரியில் நடந்த போட்டிக்கு நடுவராக வந்திருந்த நடிகர் கருணாசின் கவனத்தைக் கவர்ந்தார்.  பின்னர் இந்த இணையர் திருமணம் செய்து கொண்டனர்.

கமல்ஹாசன் நடித்த *[[வசூல்ராஜா எம்.பி.பி.எஸ்]]* (2004) படத்தில் இவர் திரைப்பட பின்னணி பாடகராக அறிமுகமாகி "சீனா தானா டோய்" என்ற பாடலை பாடினார்.  கருணாஸ் இவரை படத்தின் இயக்குநர்  சரண் மற்றும் இசை அமைப்பாளர் பரத்வாஜ் ஆகியோரிடம் பரிந்துரை செய்த பின்னர் இவருக்கு இந்த வாய்ப்பு கிடைத்தது. பாடல் வெற்றியாள் இவர் பிரபலமானார். விரைவில் இவர் *[[தேவதையைக் கண்டேன்]]* (2004) படத்திற்காக "விளக்கு ஒண்ணு",  *[[கற்க கசடற (திரைப்படம்)|கற்க கசடற]]* படத்தில் "ஆலப்புழா அம்மணி அல்லோ", *[[ஆறு (திரைப்படம்)|ஆறு]]* (2005 ) படத்தில் "பிரியா விடு மாமு", *[[சண்டை (திரைப்படம்)|சண்டை]]* (2008) படத்தில் "வாடி என் கப்பக் கிழங்கே"  *[[பாண்டி (திரைப்படம்)|பாண்டி]]* (2008) படத்தில் "ஆடியடங்கும்"  போன்ற பிற படங்களில் பாடினார். 2010 களில், வழக்கமாக கருணாஸ் முக்கியக் கதாபாத்திரத்தில் நடித்த படங்களில் இவர் பாடினார். திரைப்படங்களில் படுவதுடன், கிரேஸ் பெரும்பாலும் மேடை நிகழ்ச்சிகளிலும் பாடிவந்தார்.

கிரேஸ் படங்களில்  நடிகையாகவும் பணியாற்றியுள்ளார், குறிப்பாக *[[திருவிளையாடல் ஆரம்பம் (2006 திரைப்படம்)|திருவிளையாடல் ஆரம்பம்]]* (2006) மற்றும் *[[கதகளி (திரைப்படம்)|கதகளி]]* (2016) ஆகிய படங்களில் துணை வேடங்களில் தோன்றினார்.

## தனிப்பட்ட வாழ்க்கை
கிரேஸ் நடிகரும் அரசியல்வாதியுமான கருணாசை மணந்தார், அவரின் படங்களில் பெரும்பாலும் பாடகியாக பணியாற்றியுள்ளார். இந்த இணையரின் மகனான கென்  *[[அழகு குட்டி செல்லம்]]* (2016) படத்தில் நடிகராக அறிமுகமாகி படங்களில் நடித்துள்ளார்.

## குறிப்பிடத்தக்க இசைப்பாடல்கள்

## திரைப்படவியல்

* *[[திருவிளையாடல் ஆரம்பம்]]* (2006)
* *[[கதகளி (திரைப்படம்)|கதகளி]]* (2016)

## குறிப்புகள்
 

## வெளி இணைப்புகள்

*

பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:தமிழ் பாடகர்கள்
பகுப்பு:சென்னைப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
டாக்கா அணு சக்தி மையம்

**டாக்கா அணு சக்தி மையம்** (*Atomic Energy Centre, Dhaka*) வங்காளதேசத்தின் மிகப்பழமையான அணு ஆராய்ச்சி நிலையமாகும். இம்மையம் வங்காளதேசத்தின் டாக்கா நகரில் அமைந்துள்ளது. டாக்கா பல்கலைக்கழக வளாகத்திற்குள் அமைந்துள்ள இம்மையம் வங்காளதேச அணுசக்தி ஆணையத்தின் நிர்வாகக் கட்டுப்பாட்டில் இயங்குகிறது

## வரலாறு
டாக்கா அணு சக்தி மையம் 1964 ஆம் ஆண்டு டிசம்பர் மாதம் கட்டி முடிக்கப்பட்டது. 1965 ஆம் ஆண்டு ஏப்ரல் மாதம் 27 ஆம் தேதியன்று பாக்கித்தான் அணுசக்தி ஆணையகத்தால் முறையாகத் திறந்துவைக்கப்பட்டது. இங்கு 5000 கியூரி அளவு கோபால்ட்-60  காமாகதிர் வீச்சு மூலமும், ஐபிஎம் 1620 கணினியும், வான்டிகிராஃப் நிலை மின்னியற்றி வசதியும்  இருந்தன. 1971 ஆம் ஆண்டு டிசம்பர் மாதம் 16 ஆம் தேதி  வங்காள தேசத்தின் விடுதலைப் போர் முடிவடைந்து நாடுசுதந்திரநாடாகமாறியது. 1972 ஆம் ஆண்டு மார்ச்சு மாதம் 3 ஆம் தேதியன்று கல்வி மற்றும் கலாச்சார அமைச்சகத்திலிருந்து அணு விவகாரங்களுக்குப் பொறுப்பான ஒரு விஞ்ஞானி சிறப்பு அதிகாரியாக நியமிக்கப்பட்டார். 1973 ஆம்ஆண்டு பிப்ரவரி மாதம் 27 ஆம் தேதியன்று குடியரசுத் தலைவர் உத்தரவின் மூலம் வங்காள தேச அணுசக்தி ஆணையம் அமைக்கப்பட்டு அதன் கீழ் இம்மையம் கொண்டு வரப்பட்டது. ஈரடோம் -24 மற்றும் ஈரடோம் -38 என்ற பெயர்களில் அதிக மகசூல் தரும் இரண்டு அரிசிவகைகள்  மற்றும் ஐப்ரோசோல் என்ற ஓர் உயர் விளைச்சல் பயிரினம் ஆகியனவற்றை இம்மையம் உருவாக்கியது. கதிர்வீச்சு மற்றும் மருத்துவ உபகரணங்களின் நோய் நுண்மிகளை ஒழிப்பதன் மூலம் உணவைப் பாதுகாக்கும் வழி முறைகளை இந்த மையம் ஆய்வு செய்தது. 

## மேற்கோள்கள்

பகுப்பு:வங்காளதேசம்
அந்தமான் முள் மூஞ்சூறு

**அந்தமான் முள் மூஞ்சூறு** (*Andaman spiny shrew*) அல்லது **அந்தமான் மூஞ்சூறு** (*குரோசிடுரா ஹிஸ்பிடா*) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது இந்தியாவில் மட்டுமே காணக்கூடியது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும் . வாழ்விடம் இழப்பு அச்சுறுத்தும் காரணியாக உள்ளது.

## மேற்கோள்கள்

* இன்செக்டிவோர் ஸ்பெஷலிஸ்ட் குரூப் & சிபிஎஸ்ஜி கேம்ப் இந்தியா பட்டறை 2000. குரோசிடுரா ஹிஸ்பிடா . 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.

பகுப்பு:இந்தியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:மூஞ்சூறு
பகுப்பு:இந்திய அகணிய உயிரிகள்
அசாம் வளை மூஞ்சூறு

**அசாம் வளை மூஞ்சூறு** (*Assam mole shrew*)(*அனூரோசோரெக்சு அசாமென்சிசு* ) என்பது வடகிழக்கு இந்தியாவில் காணப்படும்  சிவப்பு-பல் கொண்ட மூஞ்சூறு ஆகும்.
## மேற்கோள்கள்

பகுப்பு:இந்தியப் பாலூட்டிகள்
பகுப்பு:மூஞ்சூறு
பகுப்பு:இந்திய அகணிய உயிரிகள்
இந்தியாவில் நகர்ப்புற ஒருங்கிணைப்புகளின் பட்டியல்

**புவியியல் பரப்பளவில் இந்தியா** ஏழாவது பெரிய நாடாகும், இது 1.2 பில்லியனுக்கும் அதிகமான மக்களைக் கொண்ட இரண்டாவது அதிக மக்கள் தொகை கொண்ட நாடு. இந்தியா இருபத்தி எட்டு மாநிலங்களையும் ஒன்பது யூனியன் பிரதேசங்ண்டுள்ளது . இது 17.5 க்கு ஒரு வீடு&nbsp;உலக மக்கள் தொகையில் சதவீதம்.

பிரித்தானியாவின் இந்தியாவில் முதல் மக்கள் தொகை கணக்கெடுப்பு 1872 இல் நடத்தப்பட்டது. 1951 முதல், ஒவ்வொரு 10 வருடங்களுக்கும் ஒரு கணக்கெடுப்பு மேற்கொள்ளப்படுகிறது. இந்தியாவில் மக்கள் தொகை கணக்கெடுப்பு உள்துறை அமைச்சகத்தின் கீழ் உள்ள பதிவாளர் ஜெனரல் மற்றும் மக்கள் தொகை கணக்கெடுப்பு ஆணையரின் அலுவலகத்தால் மேற்கொள்ளப்படுகிறது, இது ஒரு மத்திய அரசு நடத்தும் மிகப்பெரிய நிர்வாக பணிகளில் ஒன்றாகும்.

சமீபத்திய மக்கள்தொகை புள்ளிவிவரங்கள் இந்தியாவின் 2011 மக்கள் தொகை கணக்கெடுப்பின் தரவை அடிப்படையாகக் கொண்டவை.  இந்தியாவில் 641,000 மக்கள் வசிக்கும் கிராமங்கள் மற்றும் 72.2 உள்ளன&nbsp;மொத்த மக்கள் தொகையில் ஒரு சதவீதம் இந்த கிராமப்புறங்களில் வசிக்கின்றனர்.  அவற்றில் 145,000 கிராமங்களில் 500-999 நபர்களின் மக்கள் தொகை உள்ளது; 130,000&nbsp;கிராமங்களின் மக்கள் தொகை அளவு 1000–1999 மற்றும் 128,000 ஆகும்&nbsp;கிராமங்கள் 200-499 மக்கள்தொகை கொண்டவை. 3,961 உள்ளன&nbsp;10,000 மக்கள் தொகை கொண்ட கிராமங்கள்&nbsp;நபர்கள் அல்லது அதற்கு மேற்பட்டவர்கள். இந்தியாவின் 27.8&nbsp;நகர்ப்புற மக்கள் சதவீதம் 5,100 க்கும் அதிகமாக வாழ்கின்றனர்&nbsp;நகரங்கள் மற்றும் 380 க்கும் மேற்பட்டவை&nbsp;நகர்ப்புற ஒருங்கிணைப்புகள். 1991-2001 தசாப்தத்தில், முக்கிய நகரங்களுக்கு இடம்பெயர்வு நகர்ப்புற மக்கள்தொகையை விரைவாக அதிகரித்தது.   நகர்ப்புறங்களில் வாழும் இந்தியர்களின் எண்ணிக்கை 1991  ஆயினும், 2001 ஆம் ஆண்டில், 70% க்கும் அதிகமானோர் கிராமப்புறங்களில் வாழ்ந்தனர்.   2011 மக்கள்தொகை கணக்கெடுப்பின்படி, அங்கு 317 இருந்தன மக்கள் தொகையில் 100000 க்கும் மேற்பட்ட இந்தியாவில் நகரங்களில், உடன் மும்பை, தில்லி மற்றும் கொல்கத்தா 10 மில்லியன் கொண்ட மக்கள்தொகை  இந்திய மக்கள் தொகையில் சுமார் 20 சதவீதம் இந்த நகரங்களில் வசித்து .

## படங்கள்

படிமம்:Mumbai skyline BWSL.jpg|1. மும்பை (பம்பாய்)
படிமம்:Skyline at Rajiv Chowk.JPG|2. டெல்லி
படிமம்:Kolkata skyline at night.jpg|3. கொல்கத்தா (கல்கத்தா)
படிமம்:Chennai Skyline.jpg|4. சென்னை (மெட்ராஸ்)
படிமம்:UB City.jpg|5. பெங்களூர்
படிமம்:MindSpace campus in Hyderabad, India.jpg|6. ஹைதராபாத்
படிமம்:Amdavad Aerial.jpg|7. அகமதாபாத்
படிமம்:Pune-City.jpg|8. புனே
படிமம்:GauravPath1.jpg|9. சூரத்
படிமம்:HawaMahal.jpg|10. ஜெய்ப்பூர்
படிமம்:Salem Junction.jpg|11. சேலம்


## பட்டியல்

## மேலும் காண்க
* மக்கள்தொகை அடிப்படையில் இந்தியாவில் உள்ள நகரங்களின் பட்டியல்
* இந்தியாவில் அதிக மக்கள் தொகை கொண்ட பெருநகரங்களின் பட்டியல்
* மக்கள்தொகை அடிப்படையில் இந்தியாவின் மாநிலங்கள் மற்றும் யூனியன் பிரதேசங்களின் பட்டியல்
* இந்தியாவின் புள்ளிவிவரங்கள்

## குறிப்புகள்

## சான்றுகள்

## வெளி இணைப்புகள்
* Office of the Registrar General & Census Commissioner, India

பகுப்பு:இந்திய நகரங்களின் பட்டியல்கள்
பியர்சனின் நீண்டநக மூஞ்சூறு

**பியர்சனின் நீண்டநக மூஞ்சூறு** (Pearson's long-clawed shrew) (*சோலிசோரெக்சு பியர்சோனி* ) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது ***சோலிசோரெக்சு*** பேரினத்தினைச் சார்ந்த ஒற்றைச் சிற்றினமாகும். இது இலங்கையில் மட்டுமே காணப்படும் அகணிய உயிரியாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல வறண்ட தாழ் நில புல்வெளி. இது வாழ்விடம் இழப்பால் அச்சுறுத்தப்படுகிறது. இது சிங்கள மொழியில்  ශ්‍රී ලංකා නියදිගු මා හික් මීයා என அறியப்படுகிறது.

கொழும்பு அருங்காட்சியகத்தின் இயக்குநர் முனைவர் ஜோசப் பியர்சன் எஃப்.ஆர்.எஸ்.இ (1910-1933) நினைவாக இந்த மூஞ்சூறுவிற்கு பெயரிடப்பட்டது. பியர்சன் 1924ஆம் ஆண்டு ஜனவரி 1இல் இதனைக் கண்டுபிடித்தார்.

## விளக்கம்
தலை மற்றும் உடலின் நீளம் 12 முதல் 13 செ.மீ. வரையிலும் வாலின் நீளம் சுமார் 6 முதல் 7 செ.மீ. வரை இருக்கும். உடலின் மேற்பகுதியில் அடர் சாம்பல்-பழுப்பு நிறத்திலும், ஒளிரக்கூடிய முடிகளின் நுனிகளைக் கொண்டது உடலின் கீழ்ப்பகுதி வெளிறிய நிறமுடையது. முன்பாத நகங்கள் நீளமானவை. நடு நகம் 5 மி.மீ. நீளமுடையது. முன்காலின் பாதம் பழுப்பு நிறமுடையது. வால் அடர் பழுப்பு நிறத்தில், அடிப்பகுதியில் வெளிறியும் முடிகளற்றும் காணப்படும்.

## மேற்கோள்கள்

## ஆதாரங்கள்

* பூச்சிஉண்ணி நிபுணர் குழு 1996. ''சோலிசோரெக்சு பியர்சோனி'' . 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.

பகுப்பு:இலங்கை முலையூட்டிகள்
பகுப்பு:இந்தியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மூஞ்சூறு
ச. அம்பேத்குமார்

**ச. அம்பேத்குமார்** (*S. Ambeth Kumar*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வந்தவாசி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் வந்தவாசி தொகுதியில் இருந்து திமுக சார்பில் சட்டமன்ற உறுப்பினரானார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆம் நூற்றாண்டுத் தமிழ் நூல்கள்
பகுப்பு:திருவண்ணாமலை மாவட்ட மக்கள்
பார்வோன்களின் அணிவகுப்பு

**பார்வோன்களின் தங்கமயமான அணிவகுப்பு** (**Pharaohs' Golden Parade**) () புது எகிப்திய இராச்சியத்தை கிமு 1550 முதல் கிமு 1077 முடிய ஆண்ட 17-ஆம் வம்ச முதல் 20-ஆம் வம்சத்தின் 18 பார்வோன்கள் மற்றும் 4 அரசிகளின் மம்மிகளுடன் கூடிய அழகிய வேலைப்பாடுகளுடன் வர்ணம் தீட்டப்பட்ட சவப்பெட்டிகளை, அழகிய ஊர்திகளில் ஏற்றிச் செல்லப்பட்டு, எகிப்தின் அருங்காட்சியகத்திலிருந்து 5 கிலோ மீட்டர் தொலைவில் உள்ள எகிப்திய பண்பாட்டின் தேசிய அருங்காட்சியகத்தில் வைப்பதற்கு, எகிப்து அரசின் முழு அரசு மரியாதையுடன் 3 ஏப்ரல் 2021 அன்று அணிவகுப்பாகக் கொண்டு செல்லப்பட்டது.

## அணிவகுப்பில் எடுத்துச் செல்லப்பட்ட மம்மிகள்
அணிவகுப்பு வண்டிகளில் எடுத்துச் செல்லப்பட்ட புது எகிப்து இராச்சியத்தை ஆண்ட 17-ஆம் வம்சம் முதல்  20-ஆம் வம்ச  பார்வோன்கள் மற்றும் அரசிகளின் மம்மிகள் பட்டியல்::
# செக்கனென்ரே தாவோ – (கிமு 1558/1560 – கிமு 1558) – 17-ஆம் வம்சம்
# அரசி அக்மோஸ்-நெபர்தாரி -18-ஆம் வம்சம்
# முதலாம் அமென்கோதேப் -  (கிமு 1526 – 1506) - 18-ஆம் வம்சம்
# அரசி அக்மோஸ்-மெரிதமுன் – 18-ஆம் வம்சம் 
#  முதலாம் தூத்மோஸ் -  (கிமு 1506 – 1493) - 18-ஆம் வம்சம்
#  இரண்டாம் தூத்மோஸ் – (கிமு 1493 - 1479) -18-ஆம் வம்சம் 
# அரசி ஆட்செப்சுட்டு – (கிமு 1507 – கிமு1458)  -18-ஆம் வம்சம்  
# மூன்றாம் தூத்மோஸ் – (கிமு 1479 - கிமு 1425) - 18-ஆம் வம்சம் 
# இரண்டாம் அமென்கோதேப் – (கிமு 1421 - கிமு 1407) - 18-ஆம் வம்சம்
#  நான்காம் தூத்மோஸ் – (கிமு 1401 – 1391) -18-ஆம் வம்சம் 
#  மூன்றாம் அமென்கோதேப் – (கிமு 1386 – 1349) -18-ஆம் வம்சம்
# அரசி தியே –18-ஆம் வம்சம்  
#  முதலாம் சேத்தி- (கிமு 1290–1279) - 19-ஆம வம்சம்
#  இரண்டாம் ராமேசஸ் – (கிமு 1292 - கிமு 1189) - 19-ஆம் வம்சம் 
#   மெர்நெப்தா – (கிமு 1213 - கிமு 1203) - 19-ஆம் வம்சம்
#  இரண்டாம் சேத்தி – (கிமு 1203 முதல் கிமு 1197) - 19-ஆம் வம்சம் 
#  சிப்டா – (கிமு 1197 - கிமு 1191) -19-ஆம் வம்சம்  
#  மூன்றாம் ராமேசஸ் – (கிமு 1189 - 1077) =  20-ஆம் வம்சம்
#  நான்காம் ராமேசஸ் – (கிமு 1155 -  கிமு 1149) - 20-ஆம் வம்சம் 
#  ஐந்தாம் ராமேசஸ் – (கிமு 1149 முதல் கிமு 1145) -20-ஆம் வம்சம்   
#   ஆறாம் ராமேசஸ் -  (8 ஆண்டுகள்) - 20-ஆம் வம்சம்    
#  ஒன்பதாம் ராமேசஸ் – (கிமு 1129 – கிமு 1111) - 20-ஆம் வம்சம்

## இதனையும் காண்க
* எகிப்திய பார்வோன்கள் பட்டியல்

## மேற்கோள்கள்

பகுப்பு:எகிப்தின் வரலாறு
பகுப்பு:எகிப்திய நாகரிகம்
பகுப்பு:2021 நிகழ்வுகள்
பகுப்பு:எகிப்து
சிறீதேவிகா

**சிறீதேவிகா** (*Sridevika*) என்பவர் ஒரு இந்திய திரைப்பட நடிகை ஆவார். இவர் தமிழ், தெலுங்கு, மலையாளம், கன்னடத் திரைப்படங்களில்  தோன்றியுள்ளார்.

## ஆரம்ப நாட்களில்
சிறீதேவிகா கேரளத்தின் பாலக்காட்டில் பிறந்தாவர். இவர் 2010 மார்ச்சில்  விமானியான ரோஹித் ராமச்சந்திரனை மணந்தார்.

இவர் தமிழ்த் திரைப்படங்களில் ஜெய் ஆகாசுக்கு ஜோடியாக அகத்தியனின்  *[[ராமகிருஷ்ணா]]* (2004) படத்தின் வழியாக நுழைந்தார்.அதைத் தொடர்ந்து    *[[அந்த நாள் ஞாபகம்]]* (2005) படத்தில் நடித்தார்.  பின்னர்  ராஜபாபு போன்ற தெலுங்கு படங்களிலும், மலையாள படங்களான அவன் சாண்டியுடே மகன் (2007), பார்த்தன் கண்ட பரலோகம் (2008), "மஞ்சாடிகுரு" (2012) போன்ற படங்களிலும், சுதீப் ஜோடியாக மை ஆட்டோகிராப் (2006) உள்ளிட்ட கன்னட படங்களிலும் தோன்றினார். தற்போது அவர் ரேண்டம் வெகரம் என்ற மலையாள வலைத் தொடரை இயக்குகிறார்.

## திரைப்படவியல்

; படங்கள்

## குறிப்புகள்

பகுப்பு:1984 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:பாலக்காடு மாவட்ட மக்கள்
ஆசியச் சாம்பல் மூஞ்சூறு

**ஆசியச் சாம்பல் மூஞ்சூறு** (*Asian gray shrew*)(*குரோசிடுரா அட்டெனுவாட்டா*) என்பது சோரிசிடே குடும்பத்தினைச் சார்ந்த பாலூட்டியாகும். இது பூட்டான், கம்போடியா, சீனா, இந்தியா, இலாவோசு, மலேசியா, மியான்மர், நேபாளம், பாக்கித்தான், பிலிப்பீன்சு, தாய்லாந்து மற்றும் வியட்நாமில் காணப்படுகிறது . இப்பகுதியில் காணப்படும் பொதுவான உயிரினங்களில் ஒன்றாக உள்ளது. இதனைப் பன்னாட்டு இயற்கை பாதுகாப்புக்கான சங்கம் தீவாய்புக் கவலை குறைந்த இனமாக மதிப்பிட்டுள்ளது.

## விளக்கம்
ஆசியச் சாம்பல் மூஞ்சூறுவின் தலை மற்றும் உடல் நீளம் 66 முதல் 89 மி.மீ. வரையிலும் வாலின் நீளமானது பொதுவாக இந்த நீளத்தில் 60% முதல் 70% வரை இருக்கும். இதன் எடை  ஆகும். தலை மற்றும் முதுகு புறத்தில் காணப்படும் உரோமங்கள் அடர் சாம்பல் முதல் புகை-பழுப்பு நிறத்தில் இருக்கும். அடிப்பகுதிகள் அடர் சாம்பல் நிறத்திலும் வாலானது அடர் பழுப்பு நிறத்திலும் காணப்படும்.

## பரவலும் வாழ்விடமும்
ஆசியச் சாம்பல் மூஞ்சூறு தென்கிழக்கு ஆசியாவைப் பூர்வீகமாகக் கொண்டுள்ளது. இது கம்போடியா, தென்கிழக்கு சீனா, வட இந்தியா, லாவோ மக்கள் ஜனநாயக குடியரசு, மலேசியா, மியான்மர், பிலிப்பைன்ஸ், தைவான், தாய்லாந்து மற்றும் வியட்நாம் மற்றும் இந்தோனேசியாவில் காணப்படுகிறது. இதன் கடல் மட்டத்திலிருந்து சுமார்  உயரம் உள்ளப் பகுதிகளில் காணப்படும். இது தாழ் நிலம் மற்றும் மாண்டேன் மழைக்காடுகள், மூங்கில் காடு, புதர் நிலம், காடுகளை ஒட்டிய நீரோடைகள் மற்றும் ஆறுகள் உள்ளிட்ட பல்வேறு வகையான வாழ்விடங்களில் வாழ்கிறது.

## சூழலியல்
மூஞ்சூறு துணைக் குடும்பமான குரோகுரினாவின் மற்ற உறுப்பினர்களைப் போலவே, ஆசியச் சாம்பல் மூஞ்சூறும் பூச்சிகளை உண்ணுகின்றது. நிலப்பரப்பில் வாழும் இந்த மூஞ்சூறு பகல் மற்றும் இரவு என முழு நேரமும் செயலில் உள்ளது. இதன் இயற்கை வரலாறு அதிகம் ஆய்வு செய்யப்படவில்லை. இவை நான்கு முதல் ஐந்து குட்டிகளை ஈணுகின்றன.

## நிலை
ஆசியச் சாம்பல் மூஞ்சூறு இதன் பரம்பலின் பல பகுதிகளில் மிகுதியாகக் காணப்படுகிறது. குறிப்பிட்ட அச்சுறுத்தல்கள் எதுவும் அடையாளம் காணப்படவில்லை, ஆனால் சில இடங்களில், வாழ்விட அழிவால் பாதிக்கப்படுகிறது. அறிமுகப்படுத்தப்பட்ட இரைகெளவல் பாதிப்பினை ஏற்படுத்துகிறது. இது பல பாதுகாக்கப்பட்ட பகுதிகளில் காணப்படுகின்றது. பன்னாட்டு இயற்கை பாதுகாப்புச் சங்கம் இதன் நிலையினை "தீவாய்ப்புக் கவலை குறைந்த இனம்" என்று மதிப்பிட்டுள்ளது.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:சீனாவின் பாலூட்டிகள்
பகுப்பு:மூஞ்சூறு